আর্গ
আর্গ হল সিজিএস পদ্ধতিতে শক্তির একক যা এসআই এককে 10−7 J বা 100 nJ পরিমাণ কাজ বা শক্তির সমান। এর প্রতীক erg । গ্রীক ἔργον (আর্গন) থেকে erg শব্দটি উদ্ভূত। ἔργον শব্দটির অর্থ কাজ, কৃত কর্ম বা ক্রিয়া। কোন বস্তুকণার উপর এক ডাইন বল প্রয়োগের ফলে বল প্রয়োগের দিকে এর এক সেন্টিমিটার সরণে যে পরিমাণ কাজ হয় এক আর্গ হল সেই পরিমাণ কাজ। সিজিএস মৌলিক এককে এক আর্গ এক গ্রাম-বর্গসেন্টিমিটার প্রতি বর্গসেকেন্ড (g⋅cm2s–2) এর সমান। বসতবাড়িতে থাকা সাধারণ একটি মাছির পা মোড়ানো অবস্থা থেকে একবার মাথা উপরে তুলে দাড়াতে অর্থাৎ একটি পুশ-আপে যে পরিমাণ কাজ হয় বা শক্তি ক্ষয় হয় এক আর্গ হল মোটামুটিভাবে সেই পরিমাণ কাজ বা শক্তি।